**KALVARIJOS VIETOS VEIKLOS GRUPĖ**

**KPP PRIEMONĖ „VIETOS PLĖTROS STRATEGIJŲ ĮGYVENDINIMAS“**

**INFORMACIJA APIE KALVARIJOS VIETOS VEIKLOS GRUPĖS PRIIMTUS IR ĮSIGALIOJUSIUS SPRENDIMUS**

**SKIRTI LĖŠAS VIETOS PROJEKTAMS ĮGYVENDINTI (VII kvietimas)**

2014 m. balandžio 15 d.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Vietos projekto pareiškėjo/partnerio pavadinimas** | **Vietos projekto pavadinimas** | **Trumpas vietos projekto aprašymas** | **Vietos projekto paraiškos kodas** | **Skirta paramos lėšų suma/PVM, Lt** |
| 1. | Salaperaugio kaimo bendruomenė | ,,Salaperaugio bendruomenės pastato patalpų remontas, įrengiant jose aktų salę ir muziejų” | Pagrindinis projekto tikslas – sudaryti sąlygas Salaperaugio kaimo bendruomenės įvairesnei kultūrinei veiklai.  Įgyvendinant projektą, numatyta atlikti dalies pastato remonto darbus. Projekto metu bus suremontuota salei, muziejui skirta patalpa bei koridorius. Salaperaugio kaimo bendruomenė prisidės įnašu natūra – nemokamu savanorišku darbu. | LEADER-14-KALVARIJA-07-001 | 66 248,26 |
| 2. | Kalvarijos savivaldybės viešoji biblioteka | ,,Vietos gyventojų ir organizacijų bendradarbiavimas kuriant Kalvarijos krašto ateitį” | Specialusis tikslas – taikant LEADER metodą, parengti Kalvarijos savivaldybės seniūnijų plėtros gaires.  Bus parengti 4 Kalvarijos savivaldybės seniūnijų plėtros planai. Plėtros planų rengimo etapai: 1) Socialinės ekonominės situacijos ir gyventojų poreikių analizė; 2) SSGG ir PESTLEE analizė; 3) Teritorijos vizijos ir vietos plėtra suinteresuotųjų misijos bei vertybių formulavimas; 4) Svarbiausių vietos plėtros inovacijų paieška; 5) Vietovės vystymo prioritetų, priemonių ir veiksmų nustatymas. | LEADER-14-KALVARIJA-07-002 | 30 000,00/  5 670,00 |
| 3. | Sūduvos motokroso klubas | ,,Lietuvos motokroso taurės 5-ojo etapo organizavimas” | Projekto tikslas – įtraukti Kalvarijos krašto gyventojus į bendrą veiklą ir skatinti jų bendradarbiavimą.  Pagrindinė projekto veikla – Lietuvos motokroso čempionato vieno iš etapų organizavimas Smalininkų kaime. Iki renginio bus atliekami paruošiamieji trąsos parengimo ir kiti organizaciniai darbai, renginio vykdymui bus pasitelktas paslaugos teikėjas. Pagrindinius organizacinius darbus atliks asociacijos „Sūduvos motokroso klubas“ nariai, kurie taip pat prisidės nemokamu savanorišku darbu. | LEADER-14-KALVARIJA-07-003 | 24 983,46 |
| 4. | Kalvarijos savivaldybės kultūros centras | ,,Senoji krašto kultūra vakar, šiandien ir rytoj” | Projekto tikslas - puoselėti Kalvarijos krašto etninės kultūros tradicijas, kurti savitą įvaizdį.  Projekto įgyvendinimo metu bus renkama ir sisteminama medžiaga apie istorinius kostiumus, įsigyti 29 XIII – XIV a. istoriniai kostiumai, skirti Folkloro ansambliui „Diemedis“. Projekto pabaigoje bus suorganizuotas parengtos meninės – edukacinės programos pristatymas (1 d.) savivaldybės gyventojams. | LEADER-14-KALVARIJA-07-004 | 39 500,00 |
| 5. | Kalvarijos vaikų ir jaunimo klubas ,,Arka“ | ,,Medijų akademija” | Projekto tikslas - suteikiant naudojimosi skaitmenine technika reikalingų žinių bei įgūdžių, filmų kūrimo kūrybinio proceso metu užmegzti dialogą tarp įvairių vietos gyventojų grupių, skatinant bendrai visuomeninei veiklai bei aktyviam dalyvavimui viešinant savo kraštą. Uždaviniai:  1. Suformuoti techninę bazę, reikalingą kūrybinėms laboratorijoms.  2. Organizuoti kūrybines laboratorijas ir baigiamąją projekto konferenciją.  3. Sukurti projektą viešinantį filmą.  Prie projekto įgyvendinimo bus prisidedama nemokamais savanoriškais darbais. | LEADER-14-KALVARIJA-07-005 | 30 000,00 |